Oppgaven i Åkneset vil være en vesentlig større oppgave. Terrenget er bratt og ustabilt. Store deler av året er det snø og rasfare. En kan anta at et slik anleggsarbeid kan strekke seg over en 10-årsperiode. I denne tiden vil befolkningen i store områder måtte evakueres tidvis eller hele perioden. Det vil bli store områder med adkomstveier, kaianlegg, riggområder og lagre. Dette anleggsområdet og sårene i naturen etter massefjerningen, vil gi en betydelig inngripen i området. En må anta at nedsprenging av Åkerneset ikke er aktuelt å gjennomføre.